rlitschk/wikidir huggingface dataset:
Janet Kear OBE (* 13. Januar 1933 in London; † 24. November 2004) is en brittsche Ornitholoogsche ween, de sik sunnerlich mit Aantenvagels befaat hett. Kear is boren in London. Unner annern hett se Walthamstow Hall besocht, Sevenoaks, Caspar Junior College, Wyoming, King’s College London, un achternah dat Girton College in Cambridge. Dor hett se 1959 to'n Dokter promoveert mit en Arbeit over de Ökologie vun dat Freten bi Finken. In datsülvige Johr fung se an bi Peter Markham Scott sien Wildfowl and Wetlands Trust in Slimbridge, Gloucestershire un hett dor groten Andeel an harrt, datt de Hawaiigoos rett weern konn. 1970 is se Kuratersche vun een vun den Trust siene Zentrums in Martin Mere, Lancashire wurrn. 1981 bit 1991 is se Viez-Präsidentsche vun de British Ornithologists’ Union ween un vun 1991 bit 1995 weer se de eerste Fro, de Vörsitter vun düssen Bund ween is. Vun 1980 af an bit 1988 hett se dat ornitholoogsche Magazin Ibis rutgeven. Se hett en Reeg vun Böker schreven un hett dat Standardwark Ducks, Geese and Swans rutgeven. Dat is in twee Bänne rutkamen in den Verlag vun de Universität in Oxford. Man korte Tied, ehr dat Wark up'n Markt weer, is se
De Hottentottenaante oder Hottentottenteeling (Anas hottentota) is en Aantenvagel ut Afrika. He warrt to de Swemmaanten, un dor nu wedder to de Aanten an sik rekent. Dat Lief vun de Hottentottenaante warrt 30-33 cm lang. Dor is se nich veel grötter mit, as een vun de Dwargaanten. Utmaken kann man ehr an de dunkere Koppkappen, den dunkeren Nacken, de hellbrunen Backen un Kehlen un an den blauen Snavel. An un for sik kann se in de free Natur dör'nanner brocht weern mit de Roodsnavelaante, man bi de fallt de rode Snavel up un se is ok grötter un blasser un hett witte Backen. In'e Luft kann een de Hottentottenaante an ehre ringe Grötte, dat gaue Flegen un an den dunkern Flunkenspegel erkennen. Dat Fedderkleed blifft dat Johr over liek un ok Waart un Aante verscheelt sik nich groot. De Regionen in Afrika, wo de Hottentottenaante vorkamen deit, hangt nich tosamen. En Populatschoon leevt for sik in en Rebeet vun'n Norden vun Nigeria over Niger un Kamerun hen bit an den Tschad. Vun düsse Populatschoon is en annere afscheedt dör den Regenwoold un leevt in en breeden Gördel vun Äthiopien bit na de ööstliche Kap-Provinz in Süüdafrika. Un den gifft dat
Léon Scieur (* 19. März 1888 in Florennes; † 7. Oktober 1969 ok dor) weer en belgisch Radrennfohrer. Scieur fung sien Profi-Karriere 1913 an, bi de Tour de Belgique kunn he de söbente Deelstreck winnen un keem insgesamt up den veerten Platz. In dat Johr dorup keem he bi de Belgien-Rundfohrt up den fievten Platz un bi de Tour de France up Platz 14. Wegen den Eersten Weltkrieg kunn he sien Loopbahn eerst 1919 fortsetten. 1919 belegg he den veerten Rang bi de Tour de France, wobi he eenmal Tweet un veermal Dart bi de eenzelt Deelstrecken wurr. 1920 wunn Scieur den Fröhjahrsklassiker Lüttich-Bastogne-Lüttich. Bi de Tour de France kunn he de elfte Deelstreck up sien Naam schrieven, wurr bi twee Deelstrecken Dart un keem in de Gesamtwertung, as in dat Vörjohr ok, up den veerten Platz. In dat Fröhjohr 1921 belegg Scieur den darten Platz bi Paris–Roubaix. Sien gröttste Erfolg weer för Scieur de Sie bi de Tour de France 1921. Dorbi övernehm he all up de tweet Deelstreck de Führung in de Gesamtwertung un geev de bit in dat Teel in Paris nich weer af. Bi disse Tour kunn he noch twee Deelstrecken winnen, dorto keemen tweemal Platz
Balázs Taróczy (* 9. Mai 1954 in Budapest) is en ehmalger ungarsch Tennisspeler. Sien hööchste Eenzelplatzeeren in de Weltranglist weer Nummer 13. He kunn in sien Karriere 13 Turniere winnen - all up Sandbelag. He is todem Rekordsieger vun dat ATP-Turnier in Amersfoort, wo he söss Mal winnen kunn, dorvan fiev Mal in Reeg. Sien gröttere Erfolge fier he aber in' Düppel. He wunn all tosommen 26 Titel, dorünner 1981 de French Open, 1985 Wimbledon as ok 1982, 1983 un 1986 dat Düppel Masters (jewiels mit Heinz Günthardt). 1985 reck he ok den 3. Platz in de Düppel-Weltranglist. He speel 14 Johr lang för de ungarsch Davis-Cup-Mannschap un is Rekordholler vun sien Land in Eenzel un Düppelsiegen. All tosommen hett he 95 Mal för Ungarn speelt un hett dorvan 76 Mal wunnen. 1989 un 1990 weer he Trainer vun Goran Ivanišević, mit de he ok eenig Düppel up de ATP Tour bestreeden hett. Balázs Taróczy. Mehr Biller, Videos oder Audiodateien to’t Thema gifft dat bi Wikimedia Commons. ATP-Profil ITF-Profil Sien Davis-Cup-Statistik
Arthur Vichot (* 26. November 1988) is en ehmalger franzöösch Radrennfohrer. Nahdem Vichot bi dat to'n U23-Natschonencup tellen Grand Prix Tell de tweet Deelstreck wunn un bi de franzöösch Meesterschap den tweeten Platz in dat Straatenrennen vun de U23-Klass beleggt harr, wessel he 2010 to dat franzöösch ProTeam Française des Jeux. As Neoprofi wunn he bi Paris–Corrèze een Deelstreck un dormit sien eerst internatschonal Eliteradrennen. Sien bit dorhen gröttste Erfolg gelung hüm 2012 dör en Solosieg up de fievte Deelstreck vun dat World Tour-Rennen Critérium du Dauphiné. 2013 wurr he franzöösch Straatenmeester vun de Elite mit veer Sekunnen Vörsprung vör Sylvain Chavanel, nahdem he all vörher in't Johr de Tour du Haut-Var wunnen. Dissen letzten Sieg kunn he 2016 nochmals wedderhalen. To'n darten Mal wunn he dit Rennen in 2017. 2020 hett he sien Loopbahn afslooten. An de Tour de France hett he bit jetzt (2015) dreemal deelnommen. He is en Vedder vun Frédéric Vichot. 2008 een Deelstreck Grand Prix Tell 2010 een Deelstreck Paris–Corrèze 2011 Les Boucles du Sud Ardèche Tour du Doubs 2012 een Deelstreck Critérium du Dauphiné 2013 Gesamtwertung Tour du Haut-Var Franzöösch Meester - Straatenrennen 2014 een Deelstreck Paris–Nizza 2016 Gesamtwertung, Punktewertung un een Deelstreck Tour
Sean Kelly (* 24. Mai 1956 in Waterford) is en ehmalger irisch Radrennfohrer. He weer en vun de spoodrieksten Klassikerjäger in de 1980er un 1990er Johren. He hörrt neben Stephen Roche to de best Fohrers vun Irland överhoopt. 1977 wurr Sean Kelly Profi, nahdem he vun den franzööschen Sportfunktionär Jean de Gribaldy opdeckt wurrn weer. Sien Sprinterqualitäten hemm hüm fiev Deelstreckensiege as ok veermal dat Gröön Trikot bi de Tour de France inbrocht (1982, 1983, 1985 un 1989). Ebenfalls veermal hett he dat Punktetrikot bi de Vuelta a España haalt, de he as Allrounder 1988 sogor winnen kunn. Bi Deelstreckenrennen kunn Kelly buterdem 1983 un 1990 de Tour de Suisse för sück entscheeden as ok rekordträchtige söbennmal in Reeg dat „Rennen zur Sonne“ Paris–Nizza. Sean Kelly weer ok – wat ehrder selten för en Sprinter is – en bannig stark Tietfohrer, so wunn he 1986 ok den Grand Prix des Nations. An' meesten Spood harr Kelly aber bi Eendagsrennen. He so veer vun fiev so nömmt Monumente des Radsports mehrmals winnen: Paris–Roubaix 1984 un 1986 Lüttich-Bastogne-Lüttich 1984 un 1989 Mailand–Sanremo 1986 un 1992 Giro di Lombardia 1983, 1985, 1991 Neben de Flannern-Rundfohrt fehlt hüm blots noch de Sieg bi UCI-Straaten-Weltmeesterschapen,
Disse Artikel is man blots en Stubben. Du kannst Wikipedia helpen un em verbetern. Kees oder Kese is wat to eten. Dat warrt ut Melk mookt. Um Kees to moken, warrt toerst de Melk dick leggt. Dorto gifft dat twee Möchlichkeiten: De Melk warrt mit Bakterien dick leggt. Denn warrt darut Frischkees. De Melk warrt mit Lab ut den Mogen von de Kalbers dick leggt. Dat Lab kun vundoge ok künstlich herstellt warrn. So warrt ut de Melk Hartkees oder Snittkees. Wenn de Melk dick genoog is, warrt de Dickete mit en speziellen Mess dörsneden. Denn hett een Keesbruch. De warrt denn hitt mookt, dat de Molke dor rutlöppt. För Hartkees mutt de Molke rutpresst warrn. De Keesbruch warrt denn in en Form leggt un warrt to’n Keeslaib. De Kees warrt denn in Soltwater leggt, dat dat Water ut den Kees trocken warrt. Danach mutt de Kees riepen, dat he sien Aroma kriggt. Blots Frischkees mutt nich riepen. Kees. Mehr Biller, Videos oder Audiodateien to’t Thema gifft dat bi Wikimedia Commons.
Wladimir Alexandrowitsch Dschanibekow (russisch: Владимир Александрович Джанибеков; * 13. Mai 1942 in Iskandar, Provinz Taschkent, Usbekische SSR as Wladimir Alexandrowitsch Krysin) is en ehmalger sowjeetsch Kosmonaut. He weer Kommandant vun de eerste Ruumfohrtmission, bi de en Ruumschipp an en Ruumstatschoon utwesselt wurr. Wladimir Dschanibekow, dormals noch Wladimir Krysin (russisch: Владимир Крысин), hett verscheeden Schoolen in Taschkent besöcht, ünner annern de Suworow-School bit to deren Uplöösen 1958. Af 1960 studeer he Astrophysik, hett dat Studium aber 1961 afbraken un gung up de Pilotenhoochschool vun de sowjeetsch Luftstrietkräfte in Jeisk, de he 1965 mit Utteknung afluuten dee. Dornah weer he dor as Utbiller. Bit to sien Heiraat droog Dschanibekow den Familiennaam Krysin. Sien Fru Lilija Munirowna Dschanibekowa, en Musikmeestersche in dat Sternenstädtchen Swjosdny Gorodok, entstamm en olen usbeekschen Adel ut de Nahkommenschap vun Dschani Beg. Wie hör Vader blots twee Döchter harr, weer de Naam Dschanibekow mit sien Dood utstorven. Dat Ehepaar hett dat verhinnert, indem Wladimir Krysin den Naam Dschanibekow annehm. Dschanibekow wurr an' 27. April 1970 as Kosmonauten-Anwärter nomineert. Sien Utbillensgrupp bestunn ut negen Piloten un Ingenieuren vun de sowjeetsch Strietkräfte. Tatsächlich harrn 16 Personen de Tests bestaahn, aber söben wurrn vun den KGB oder de Kommunistisch Partei aflehnt. De
In de Geometrie is ’n Ümkrink en Krink, de dör all de Eckpunkten vun ’n Veeleck geiht. Nich alle Veelecken hebbt ’n Ümkrink. De Regel is: en kunvex Veeleck hett akkraat denn ’n Ümkrink, wenn sik de Middellootlienen vun allen Sieden in een Punkt draapt. Disse Punkt is denn de Middelpunkt vun den Ümkrink. En Dreeeck hett jümmers en Ümkrink. Vör Veerecken, Fiefecken usw. gellt dat nich. Dat hangt vun dat Veeleck af. Welke hebbt en Ümkrink, annere hebbt dat nich. För Spezialfäll is bekannt, dat se jümmers en Ümkrink hebbt, t.B. dat Trapez, dat Veerkant un dat Quadrat. Ok en regelmatig Veeleck hett jümmers en Ümkrink. För den Radius vun den Ümkrink vun dat regelmatige n {\displaystyle n} -Eck mit de Siedenläng a {\displaystyle a} gellt: R = a 2 sin ⁡ 180 ∘ n {\displaystyle R={\frac {a}{2\sin {\frac {180^{\circ }}{n}}}}}
Altdamm (poolsch:Dąbie) is en Deel vun de Stadt Stettin in de poolsche Woiwodschop Westpommern. Dat höört to den Stadtbezirk Prawobrzeże. Altdamm weer bet 1948 een egene Stadt. De Stadtdeel liggt 8 km in'n Ossen vun de Stettiner Ooltstadt. Altdamm is dat wichtigste Subzentrum vun Stettin. Een groten Deel vun Altdamm höör al to Stettin, as Altdamm noch sülvstännig weer. In den Stadtdeel befinnt sick de Flaaghaven Stettin-Altdamm. Dat gifft ok een Bohnhoff Stettin-Altdamm mit Verbinnen nah Posen un Swienemünn. De Bahnhoff is een vun de gröttste in Stettin. Siet 2015 fahren in Altdamm Snellstratenbohnen: De Lienen 2 un 8. Dor gifft dat ok de Bussen 56, 64, 73, 77 un 79 un de Nachtbussen 522 un 533. De Autostrada A6 (Europastraat 28, Berlin–Stettin–Danzig löppt an den Rand vun de Stadt. Altdamm hett een groot Industrierebeet. In Altdamm is een Karkhoff mit de Fläck vun 10,22 ha. Dat gifft een Dekanaat Stettin-Altdamm, man inst harr Altdamm een evangeelsche Mehrheit. De meeste Fläck vun den Stadtdeel liggt in den Dammschen See. Friedrich Gilly (1772–1800), Professor an de Boakademie in Berlin un Carl Teike (1864–1922), Militäärmusiker un Komponist, weern ut Altdamm. Dat slaawsche Dörp an't Münnen vun een Stroom worr 1121 utlöscht. 1176
William Cavendish, 4. Duke of Devonshire (* 8. Mai 1720; † 2. Oktober 1764 in Spa) weer en britisch Staatsmann vun de Whig-Partei, de sluutend nominell Premierminister wurr. William Cavendish weer en Söhn vun William Cavendish, 3. Duke of Devonshire, un de sien Gemahlin Catherine Hoskins. He wurr 1741 un 1747 för Derbyshire in dat House of Commons wählt. 1751 wurr hüm nah en besünnern königlichen Besluss (Writ of acceleration) de Titel vun en Baron Cavendish of Hardwick, en nahordnet Titel vun sien Vader, överdragen. Dordör truck in da House of Lords in. Van' 2. April 1755 bit to'n 3. Januar 1757 weer Cavendish Lord Lieutenant of Ireland. Nahdem he 1755 de Adelstitel vun sien Vader (besünners dat Hartogdom vun Devonshire) arvt harr, wurr he Ridder vun den Hosenbandorden un in' November 1756 to'n Schatzkanzler nömmt. Disse Funktschoon harr he bit to'n Mai 1757 in en Regeeren inne, de de facto vun William Pitt den Ölleren führt wurr. De meest Historiker seecht Cavendish in dissen Tietruum as Premierminister. De Duke hett den Landschapsgörner Capability Brown engageert, den Gorden un den Park vun Chatsworth House, sien Hööftwahnsitt, to gestalten. He weer mit Lady Charlotte Boyle (1731–1754) verheiraadt, Dochter un Arv vun
Griphenberg (ok Griphenberch) oder Griepenbarg is een Stadt in de Gemeen Griphenberg in den Noordwesten vun Polen, in de Woiwodschop Westpommern. De Fläch vun de Gemeen is 261,30 km². Hüdigendags (2021) leevt dor 15.728 Inwahners. De Börgermeester heet Andrzej Szczygieł. De Stadt liggt in't Daal vun den Stroom Rega, 22 km vun de Oostsee, in de Powiat Gryficki (Landkreis Griphenberg). De Ooltstadt steiht ünner Denkmaalschuul. Dor leven in't Johr 2014 19.898 Inwahners up Fläch vun 12,4 km². Griphenberg hett twee Parks: Den Stadtpark un den Wooldpark. Tosamen mit de Rega deelt de Parks de Stadt in twee Delen. Griphenberg hett een Bezirksgericht. De Stadt hett een Orthodoxe Kark, een Gemeen vun de Tüügen Jehovas un een Nieapostoolsche Kark. In Griphenberg leevt ok en düütsche Minnerheit. Dat gifft dat Radio Plus Gryfice. Griphenberg kreeg 1262 de Stadtrechten nah Lübisch Recht. In't 14. Johrhunnert höör Griphenberg to de Hanse mit to. Se leeg in Hinnerpommern. 1648 keem Greifenberg dörch den Westfäälschen Freden to Brannenborg-Preußen. Vun 1723 an höör de Stadt to'n Landkreis Greifenberg i. Pom.. In't 18. Johrhunnert wurr de Stadt in den Söbenjohrigen Krieg dreemol vun de Soldaten vun de Kaiserin Elisabeth von Russland besett. 1882 kreeg Griphenberg en Iesenbahnverbinnen dörch
Francis Castaing (* 22. April 1959 in Bordeaux) is en ehmalger franzöösch Radrennfohrer. Francis Castaing weer sowohl up de Bahn as ok up de Straat spoodriek. Noch as Amateur wunn he de Tour de Gironde, in dat Johr dorup is he bi de Olympisch Spelen in 1980 Moskau in dat Straatenrennen antreeden un keem dor up Platz 30. Ansluutend is he Profi wurrn. Up de Bahn wurr he 1981 franzöösch Meester in' Sprint, 1982 wunn he de natschonalen Titel in dat Punktefohren un wurr Viezmeester in' Sprint. Dornah hett he sück denn aber mehr up Straatenrennen konzentreert un kunn dor ebenfalls Siege fiern. So wunn he 1981 Paris–Bourges, 1982 den Grand Prix Ouest France, 1986 de Tour de Vendée un belegg tallriek wiedere vördere Plätze bi hochklassig Rennen. Dreemal is he bi de Tour de France antreeden; 1984 keem he as Eerst vun dat Fohrerfeld över den Cormet de Roselend un 1985 kunn he sogor de sösste Deelstreck up sien Naam schrieven. 1988 hett he sien Loopbahn afslooten. Francis Castaing up de Sieden vun Radsportseiten.net Francis Castaing in de Datenbank vun Sportsreference.com (engelsch) Francis Castaing in de Datenbank vun de Tour de France Francis Castaing up dailymotion.com
Machgielis (Max) Euwe ([ø:wə]; * 20. Mai 1901 in Amsterdam; † 26. November 1981 ok dor) weer en nedderlannsch Schachspeler, van 1935 bit 1937 de fievte Schachweltmeester as ok van 1970 bit 1978 Präsident vun den Weltschachbund FIDE. As Twalfjohriger wurr Euwe 1913 Liddmaat in den öldsten Schachvereen in de Nedderlannen, de Amsterdamer Schachsellschop. Nah den Eersten Weltkrieg wies sück sien groot Speelstärkt. 1919 geev he sien Debüt bi de Schachmeesterschap vun de Nedderlannen, 1921 wunn he de Meesterschap dat eerste Mal. Insgesamt kunn he dissen Titel bit 1955 twalfmal, dorvan sössmal ahn Ünnerbreeken, winnen un is dormit Rekordholler. 1928 wurr he in Den Haag Amateurweltmeester vun de FIDE (vör Dawid Przepiórka un Hermanis Matisons). Wiedere Erfolge in internatschonalen Turnieren weern sien Siege in Hastings 1930/31, Hastings 1933/34 un Bad Nauheim/Stuttgart/Garmisch 1937. 1935 beleev Euwe den Hööchtpunkt vun sien Schachloopbahn: He wunn in de Wettkamp gegen Alexander Aljechin den Titel vun den Schachweltmeester (9 Siege, 8 Nedderlagen, 13 Unentscheeden). Dordör hett he en groot Schachbegeisterung in sien Heimatland utlööst. Sien Gewinnpartie in Runn 26 wurr De Parl vun Zandvoort nömmt. Den Revanchekamp 1937 verlor he mit 9,5:15,5 (4 Siege, 10 Nedderlagen, 11 Unentscheeden). En Tosommenarbeit mit den Grootdüütschen Schachbund stunn
De Internatschonale Atomenergie-Organisatschoon (IAEO; engelsch:International Atomic Energy Agency, IAEA) is en autonome wetenschaplich-technische Organisatschoon, de binnerhalv vun dat System vun de Vereente Natschonen en besünneren Status hett. De IAEO is kien Sonnerorganisatschoon vun de Vereente Natschonen, sonnern mit de völmehr dör en separat Afkommen verbunnen. Se bericht regelmatig de Generalversammlung vun de Vereenten Natschonen un doröver herut den Sekerheitsraat vun de Vereente Natschonen, wenn se en Gefährdung vun de internatschonale Sekerheit faststellt. De IAEO sall luut Satzung „den Bidrag vun de Karnenergie to Freeden, Gesundheit un Wohlstand weltwiet vörandrieven un vergröttern“; se sall also den Gebruuk vun radioaktiv Stoffe un de internatschonale Tosommenarbeit hierbi fördern as ok den militärischen Gebruuk vun disse Technologie (to'n Bispeel Proliferatschoon vun Kernwappen) dör Överwaakensmaatnahmen („Safeguards“) verhinnern. För hör Insatz för disse Teelen wurr se 2005 gemeensam mit hör dormaligen Generaldirekter Mohammed el-Baradei mit den Freedensnobelpries uttekent. De Anregung to de Grünnen vun de IAEO geev US-Präsident Dwight D. Eisenhower in en Reed 1953: Zitat (engelsch): therefore make the following proposals. The governments principally involved, to the extent permitted by elementary prudence, should begin now and continue to make joint contributions from their stockpiles of normal uranium and fissionable materials to an international atomic energy
Roy Jay Glauber (* 1. September 1925 in New York, NY, USA; † 26. Dezember 2018) weer en US-amerikaansch Physiker. He is Mallinckrodt Professor of Physics an de Harvard-Universität un kreeg 2005 den Nobelpries för Physik. Glauber hett de High School in New York as en vun de eersten an de 1939 grünndBronx High School of Science, en berühmt apenlich Eliteschool, afslooten. 1940 wunn he mit Fotos, de he dör sülvst baut Teleskope un Spektroskope schaaten harr, en Wetenschapspries för Schöler vun de Westinghouse Corporation, un ok mit sien sülvst baut Spektroskopen wunn he 1939 Priesen. Buterdem weer he in de 1930er Johren in Dorothy Bennett hör „Junior Astronomy Club“ aktiv, de dat New Yorker Planetarium angleedert weer. Nah sien Schoolabsluss 1941 studeer he an de Harvard-Universität in Cambridge, Massachusetts. In' Tweeten Weltkrieg weer he Mitarbeiter in de theoretisch Afdeelen an dat Manhattan-Projekt, wo he sück mit de neuere Bereeken vun kritisch Massen befaaten dee. In Harvard hett he 1946 sien Bachelor-Afsluss maakt un hett 1949 bi Julian Seymour Schwinger över en Thema vun de Quantenfeldtheorie sien Doktertitel kreegen. Dornah weer he an dat Institute for Advanced Study un in Zürich bi Wolfgang Pauli, bevör he up Vermiddeln vun Robert
John Robin Warren, ok J. Robin Warren, (* 11. Juni 1937 in Adelaide, Australien) is en austraalsch Patholoog de 2005 den Nobelpries för Physiologie oder Medizin tospraken kreegen hett. Nahdem he sien Medizinstudiums an de University of Adelaide 1961 afslooten hett, folgten eerste Anstellungen an dat Royal Melbourne Hospital as ok Royal College of Pathologists of Australasia. 1967 truck Warren nach Perth, Westaustralien, un hett bit to de Dood vun sien Fru Win Warren 1997 an dat Royal Perth Hospital arbeit. Robin Warren heet gemeensam mit sien Fru söss Kinner. Tosommen mit den Dokter Barry Marshall kreeg he in' Dezember 2005 den Nobelpries för Physiologie oder Medizin för dat Opdecken vun dat Magenbakterium Helicobacter pylori un de Opkloren vun de sien Rull bi dat Billen vun Magengeschwüren un Magenkrebs. 1997 harrn beid Forscher all den Paul-Ehrlich-und-Ludwig-Darmstaedter-Pries kreegen. Warren un Marshall hemm in Biopsien vun Patienten mit Gastritis (Magenentzündung) en nee Bakterienspezies identifizeert, de se as Helicobacter pylori beschrieven deen. Dör en Sülvstversöök1984 vun Marshall gelung de Nahwies, dat nich Stress un Översüern vun den Magen di wichtigst Grünnen för Magenschliemhuutentzündungen, Magengeschwüre un Magenkrebs sünd, sonnern dat nee opdeckt Bakterium. Nahdem dat den beid Forschers gelungen weer, Helicobacter pylori to kultiveeren,
Jurrian „Jur“ Haak (* 3. November 1892 in Semarang; † 30. Januar 1945 in Oranienburg) weer en nedderlannsch Footballspeler, de för den HFC Haarlem speel. He hett 1912 (gegen Düütschland) un 1913 (gegen Belgien) je een Lännerspeel för de Nedderlannsch Footballnatschonalmannschap bestreeden un dorbi twee Doren schaaten. He weer todem en goot Hoochspringer un hull van 1916 bit 1919 den nedderlannschen Rekord in’ Hoochsprung mit 1,79 m. Ümkommen is he in dat KZ Sachsenhausen, to de Tiet as de düütsch Natschonalspeler Otto Harder dor ok insett weer. Jur Haak - Statistik (nedderlannsch)
Beta (ok Betha) is een plattdüütsche Vörnaam för Deerns. In de Gegend üm Bremen rüm is düsse Vörnaam nich raar to finnen. Dat is nich ganz klaar, wo düsse Naam vun herkamen deit. Wiß hett he nix mit den greekschen Bookstaven β (Beta) to kriegen. Antonehmen is, dat Beta, just so as ok Meta un Gesche een korte Form vun eenen annern Naam is. Kann angahn, dat he vun den ganz olen Vörnaam Wobeta oder Wubbeta herkümmt. Ok düsse Naam is in de Dörper ründ um Bremen to bruukt wurrn. Dat kann aber ok sachs nich utslaten weeren, dat Beta een anner Form vun Elisabeth oder vun Berta is. Jedenfalls fallt up, de de Naam noch nich so fröh updükert, as Lieken un annere ganz ole Naams. Beta is denn woll so um 1800 rum as modernen Naam upkamen. In ole Listen oder Urkunnen finnt sik de Naam 1804 in Hastedt bi Bremen (Beta) 1810 in Overneeland bi Bremen (Beta) 1812 in Hasenbüren bi Seehusen (Betha) 1815 in Habenhusen (Beta) 1829 in Hastedt bi Bremen (Beta) 1844 in Hastedt bi Bremen (Betha) 1848 in Huchting (Betha) 1867 in Hastedt bi Bremen (Beta) 1871 in Habenhusen (Beta) List vun plattdüütsche Vörnaams
Junko Tabei (japaansch: 田部井 淳子, Tabei Junko; * 22. September 1939 in Miharu, Präfektur Fukushima † 20. Oktober 2016 in Kawagoe) weer en japaansch Bargstiegerin, de an’ 16. Mai 1975 de eerste Frau up den Tipp vun den Mount Everest weer. As Tabei in dat Öller vun teihn Johren den Nasu-dake in den Nikkō-Natschonalpark besteeg, veränner disse Erfohren hör Leven. Se studeer an de Shōwa-Universität Engelsch Literatur un hett sück den dortigen Bargstieger-Club anslooten. 1969 hett se en Bargstieger-Club för Fruen grünnd. Gemeensam mit hör Mann besteeg se neben den Fuji mehrere japaansch Bargen, aber ok dat Matterhorn in de Swiezer Alpen. 1972 gull Tabei as en vun de best Bargstiegerinnen vun Japan. Dat Dagblatt Yomiuri Shimbun un de Feernsehsenner Nippon TV hemm denn beslooten, en Team blots ut Fruen to dat Bestiegen vun den Mount Everest tosommentostellen. Ut hunnerten vun Bewarfen för disse Expeditschoon wurrn sluutend 15 Fruen utwählt, dormang ok Junko Tabei. Nah en lang un hart Training is dat Team in dat Fröhjohr 1975 nah Kathmandu reist un hett sück en Sherpa-Team tosommen stellt. Se hemm de sülvig Route bruukt, de de Eerstbestieger Tenzing Norgay un Edmund Hillary nommen harrn. In’ fröhen Mai kampeer dat Team up